હવે વિચારીએ લગનમાં આવનાર મહેમાનો વિષે. એકદમ સામાન્યમાં સામાન્ય માણસને ત્યાં લગ્ન હોય તો પણ બે પક્ષના ભેગાં થઈને ૪૦૦ માણસો તો જમતાં જ હોય છે. એટલે વસંતપંચમીના લગ્નોમાં એક દિવસમાં ૧,૨૦,૦૦,૦૦૦, ગુજરાતની હાલની વસ્તીના ૨૦%, લોકો આવે અને જમે. આ ચારસો પૈકી માત્ર બસો જણા પણ ૧૦૧નો ચાંદલો લખાવે તો બધાં લગ્નોમાં મળીને રૂપિયા ૬૦,૬૦,૦૦,૦૦૦ ચાંદલાના જમા થાય. લગ્નમાં આવનાર દરેક માણસ જો જમે તો એક દિવસમાં ૧,૨૦,૦૦,૦૦૦ ડીશો પીરસાય અને એક ડીશના જો ૨૫૦ રૂપિયા ભાવ ગણીએ તો જમવાનો ખર્ચો અથવા કેટરિંગનું ટર્નોવર આશરે ૩,૦૦,૦૦,૦૦,૦૦૦ રૂપિયા થાય. આઇઆઇએમ પાસ આઉટ ધ્યાન આપે!